​HRW ຮຽກຮ້ອງ ຫ້າມບໍ່ໃຫ້​​ຂາຍ​ອາວຸດ ​ແກ່ລັດຖະບານ​ ຊີ​ເຣຍ
ກຸ່ມ​ປົກປ້ອງ​ສິດ​ທິ​ມະນຸດ ​HRW ​ຮຽກຮ້ອງ​ໃຫ້​ສະພາຄວາມ​ໝັ້ນຄົງ ​ສປຊ ອອກຄຳສັ່ງ ຫ້າມບໍ່ໃຫ້ຂາຍ​ອາວຸດ​ ແກ່ລັດຖະບານ​ຊີ​ເຣຍ.
ກຸ່ມປົກປ້ອງສິດທີ່ມະນຸດທີ່ສຳຄັນກຸ່ມນຶ່ງ ໄດ້ຮຽກຮ້ອງໃຫ້ສະພາ ຄວາມໝັ້ນຄົງອົງການສະຫະປະຊາຊາດ ອອກຄຳສັ່ງຫ້າມບໍ່ໃຫ້ ຂາຍອາວຸດ ແກ່ລັດຖະບານຊີເຣຍ ຫລັງຈາກການໂຈມຕີທາງ ອາກາດ ໃນສັບປະດາແລ້ວນີ້ ທີ່ໄດ້ສັງຫານ ພົນລະເຮືອນສິບ ກວ່າຄົນ ໃກ້ໆກັບນະຄອນຫຼວງ Damascus ໃນຖະແຫຼງການສະບັບນຶ່ງ ທີ່ອອກໃນວັນພະຫັດມື້ນີ້ ກຸ່ມປົກ ປ້ອງສິດທີ່ມະນຸດ Human Rights Watch ຫຼື HRW ກ່າວວ່າ ຕົນໄດ້ໂອ້ລົມກັບພວກທີ່ເຫັນເຫດການ 4 ຄົນ ທີ່ໄດ້ກ່າວວ່າ ບໍ່ມີເປົ້າໝາຍທາງທະຫານໃດໆ ໃກ້ໆເມືອງ Douma ທີ່ພວກ ຕໍ່ຕ້ານລັດຖະ ບານຄວບຄຸມຢູ່ບ່ອນທີ່ການໂຈມຕີທາງອາກາດ ໃນວັນທີ 16 ສິງຫາ ຜ່ານ ມານີ້ ທີ່ໄດ້ສັງຫານຢ່າງນ້ອຍ 112 ຄົນ ຊຶ່ງສ່ວນໃຫຍ່ແມ່ນພົນລະເຮືອນ ກຸ່ມດັ່ງກ່າວຍັງກ່າວວ່າ ຄ້າຍທະຫານ ຫຼື ເຂດ ແນວໜ້າທີ່ໃກ້ສຸດ ແມ່ນຢູ່ໄກອອກໄປ ຢ່າງນ້ອຍ 2 ກິໂລແມັດ ຮອງຜູ້ອຳນວຍການຂອງກຸ່ມ HRW ປະຈຳພາກຕາເວັນອອກກາງ ທ່ານ Nadim Houry ກ່າວວ່າ ພວກທີ່ເຫັນ ເຫດການກ່າວວ່າ ລັດຖະບານໄດ້ຖິ້ມລະເບີດ ໃສ່ຕະຫຼາດທີ່ແອອັດໄປດ້ວຍຜູ້ຄົນແລະຄຸ້ມທີ່ປະຊາຊົນອາໄສຢູ່ໃນເມືອງ Douma ບ່ອນທີ່ພວກນັກລົບຕໍ່ຕ້ານລັດຖະ ບານໄດ້ຍິງຕໍ່ສູ້ກັນເປັນປະຈຳ ກັບກອງກຳລັງທະຫານລັດຖະບານຊີເຣຍ ທ່າມກາງສົງຄາມກາງເມືອງ ຊຶ່ງຍ່າງເຂົ້າປີທີ 5 ແລ້ວ ທ່ານ Stephen O’Brien ຫົວໜ້າດ້ານມະນຸດສະທຳ ຂອງອົງການສະຫະປະຊາຊາດ ຊຶ່ງຫາກໍສິ້ນສຸດການຢ້ຽມຢາມຊີເຣຍ ເປັນເວລາ 3 ມື້ ໃນຕົ້ນອາທິດນີ້ ເອີ້ນເຫດລະເບີດ ຄັ້ງນີ້ວ່າ  ແລະ  ທ່ານ Jeffrey Feltman ຫົວໜ້າດ້ານ ການເມືອງ ຂອງສະຫະປະຊາຊາດ ກ່າວເຖິງເຫດການນີ້ວ່າ ຊີເຣຍ ຍັງບໍ່ໄດ້ໃຫ້ຄວາມເຫັນໃດໆໃນການໂຈມຕີຄັ້ງນີ້ ຍົກເວັ້ນການຕຳນິຕິຕຽນເຈົ້າໜ້າທີ່ຂອງອົງການສະຫະປະຊາຊາດ ທີ່ອອກຄວາມເຫັນກ່ຽວກັບເຫດການດັ່ງກ່າວ